

Οΐ9ΐυΐΓ^?ΐ9Πθ(ί 6γ 
νΑΚνΑΚΑ ΖΑΟΗ/' 
ϋβΐθ: 2015.10.31 
ΕΕΤ 

Ρθ35θπ: δίβΠΒο ΡϋΡ 

(θΓΠβθ()(1β<1) I 

ΙοοΒίΐοη: Αϋτβ|5, ΕΙΙίπϊΚο 
Τ γρο9Γ3ίίο 


26643 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2327 

29 Οκτωβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση άδειας ιδιωτικού Σχολείου Πρωτοβάθ¬ 
μιας Εκπαίδευσης-Νηπιαγωγείου. 1 

Μεταβίβαση Αδειας Ιδιωτικού Σχολείου Δευτεροβάθ¬ 
μιας Εκπαίδευσης- Λυκείου. 2 


Μεταβίβαση του δικαιώματος υπογραφής «Με εντολή 
Υφυπουργού» στο Γενικό Γραμματέα Αθλητισμού, 
τον Προϊστάμενο Γ ενικής Διεύθυνσης Υποστήρι¬ 
ξης Αθλητισμού, τους Προϊσταμένους Διευθύνσε¬ 
ων, Τμημάτων και Αυτοτελών Τμημάτων της Γε¬ 
νικής Γραμματείας Αθλητισμού του Υπουργείου 


Πολιτισμού και Αθλητισμού. 3 

ΑΠΟΦΑΣΕΙ Σ 

Αριθμ. 166976/Δ1 (1) 


Τροποποίηση άδειας ιδιωτικού Σχολείου Πρωτοβάθμιας 
Εκπαίδευσης-Νηπιαγωγείου. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις ισχύουσες διατάξεις του Ν. 682/1977 (ΦΕΚ 244/ 
τ.ΑΤΐ-09-1977). 

2. Τις διατάξεις της υποπαρ. Θ3 της παρ. Θ του άρ¬ 
θρου πρώτου του Ν. 4093/2012 (ΦΕΚ 222 τ.Α'/ΙΣ-10-2012) 
«Εγκριση Μεσοπρόθεσμου Πλαισίου Δημοσιονομικής 
Στρατηγικής ... 2013-2016», όπως τροποποιήθηκαν από 
τις διατάξεις του άρθρου 30 του Ν. 4111/2013 (ΦΕΚ 18/ 
τ.Α'/25-01-2013) «Συνταξιοδοτικές ρυθμίσεις ... και άλλες 
επείγουσες διατάξεις» και όπως αντικαταστάθηκαν από 
τις διατάξεις του άρθρου πρώτου του Ν. 4152/2013 (ΦΕΚ 
107/τ.Α'/9-05-2013) «Επείγοντα μέτρα εφαρμογής ... και 
4127/2013» και του άρθρου 33 του Ν. 4186/2013 (ΦΕΚ 
193/Τ.Α717-09-2013) «Αναδιάρθρωση της Δευτεροβάθ¬ 
μιας Εκπαίδευσης και λοιπές διατάξεις» και της παρ.3 
του άρθρου έκτου του Ν. 4218/2013 (Α'268) «Κύρωση 
της Πράξης Νομοθετικού Περιεχομένου .... και άλλες 
διατάξεις», του άρθρου 11 του Ν. 4229/2014 (ΦΕΚ 8/τ.Α7 
10-01-2014) «Άδεια εγκατάστασης και λειτουργίας χώρου 
παραστάσεων... και άλλες διατάξεις» και του άρθρου 
48 του Ν. 4264/2014 (ΦΕΚ 118/τ.Α7ΐ5-05-2014) «Ασκηση 


εμπορικών δραστηριοτήτων και άλλες διατάξεις», του 
άρθρου 49 του Ν. 4278/2014 (ΦΕΚ 157/τ.Α704-08-2014) 
«Φάροι, Στρατολογία και άλλες διατάξεις». 

3. Την αριθ. 10135/18-11-2012 υπουργική απόφαση «Κα¬ 
θορισμός ποσού παραβολών και χρηματικών ποσών 
για παρόχους ιδιωτικής εκπαίδευσης και κατάρτισης 
κατά την παρ. Θ του πρώτου άρθρου του Ν. 4093/2012» 
(ΦΕΚ 3057/τ.Β'/3057/18-10-2012), όπως τροποποιήθηκε 
και ισχύει με την αριθ. 34566/1Α/12-03-2013 κοινή υπουρ¬ 
γική απόφαση (ΦΕΚ 756/τ.Β73-04-2013). 

4. Την αριθ. 151678/ΙΑ/3-12-2012 υπουργική απόφαση 
«Καθορισμός απαιτούμενων δικαιολογητικών ... ΝΠΔΔ» 
(ΦΕΚ 3324/τ.Β7ΐ2-12-2012). 

5. Την με αριθ. Φ.2.ΓΑ/49629/Δ5/01-04-2014 (ΦΕΚ 914/ 
Τ.Β711-04-2014) υπουργική απόφαση χορήγησης άδειας 
Ιδιωτικού Σχολείου Πρωτοβάθμιας Εκπαίδευσης - 1ου 
Νηπιαγωγείου «ΣΥΛΛΟΓΟΣ ΓΟΝΕΩΝ ΚΑΙ ΕΠΙΤΡΟΠΩΝ 
ΠΑΙΔΙΩΝ ΤΟΥ Β' ΒΡΕΦΙΚΟΥ ΠΑΙΔΙΚΟΥ ΔΗΜΟΤΙΚΟΥ 
ΣΤΑΘΜΟΥ ΚΑΙ ΝΗΠΙΑΓΩΓΕΙΟΥ ΧΑΛΚΙΔΑΣ». 

6. Το με αριθμ. Φ.17.1/4195/29-06-2015 έγγραφο της 
Περιφερειακής Διεύθυνσης Α/θμιας και Β/θμιας Εκπαί¬ 
δευσης Στερεός Ελλάδας. 

7. Την από 27-07-2015 αίτηση για τροποποίηση της 
νομίμου εκπροσώπου του «ΣΥΛΛΟΓΟΥ ΓΟΝΕΩΝ ΚΑΙ 
ΕΠΙΤΡΟΠΩΝ ΠΑΙΔΙΩΝ ΤΟΥ Β' ΒΡΕΦΙΚΟΥ ΠΑΙΔΙΚΟΥ ΔΗ¬ 
ΜΟΤΙΚΟΥ ΣΤΑΘΜΟΥ ΚΑΙ ΝΗΠΙΑΓΩΓΕΙΟΥ ΧΑΛΚΙΔΑΣ». 

8. Το Π.δ. 70/2015 (ΦΕΚ 114 Α') «Ανασύσταση των 
Υπουργείων.,.Τ ουρισμού». 

9. Το Π.δ. 73/2015 (ΦΕΚ 116 Α') διορισμού του Νικολάου 
Φίλη στη θέση του Υπουργού Παιδείας, Έρευνας και 
θρησκευμάτων, αποφασίζουμε: 

Τροποποιούμε την με αριθμ. Φ.2.ΓΑ/49629/Δ5/01-04-2014 
(ΦΕΚ 914/τ.Β'/11-04-2014) άδεια ίδρυσης του Ιδιωτικού 
Σχολείου Πρωτοβάθμιας Εκπαίδευσης-Νηπιαγωγείου 
ως προς το νόμιμο εκπρόσωπο, ως ακολούθως: 

Από το σχολικό έτος 2015-2016, χορηγούμε στον 
«ΣΥΛΛΟΓΟ ΓΟΝΕΩΝ ΚΑΙ ΕΠΙΤΡΟΠΩΝ ΠΑΙΔΙΩΝ ΤΟΥ Β' 
ΒΡΕΦΙΚΟΥ ΠΑΙΔΙΚΟΥ ΔΗΜΟΤΙΚΟΥ ΣΤΑΘΜΟΥ ΚΑΙ ΝΗΠΙ¬ 
ΑΓΩΓΕΙΟΥ ΧΑΛΚΙΔΑΣ», άδεια ιδιωτικού Σχολείου Πρω¬ 
τοβάθμιας Εκπαίδευσης - 1ου Νηπιαγωγείου για μία (1) 
αίθουσα διδασκαλίας δυναμικότητας είκοσι οχτώ (28) 
νηπίων. 

Ο διακριτικός τίτλος άδειας ίδρυσης και λειτουργίας 
του Νηπιαγωγείου είναι «Ιο ΙΔΙΩΤΙΚΟ ΝΗΠΙΑΓΩΓΕΙΟ- 

ΣΥΛΛΟΓΟΣ ΓΟΝΕΩΝ ΚΑΙ ΕΠΙΤΡΟΠΩΝ ΠΑΙΔΙΩΝ ΤΟΥ Β' 
ΒΡΕΦΙΚΟΥ ΠΑΙΔΙΚΟΥ ΔΗΜΟΤΙΚΟΥ ΣΤΑΘΜΟΥ ΚΑΙ ΝΗ¬ 
ΠΙΑΓΩΓΕΙΟΥ ΧΑΛΚΙΔΑΣ». 

Το Νηπιαγωγείο θα λειτουργήσει στην οδό Μητροπό- 
λεως 6 στη Χαλκίδα, με νόμιμη εκπρόσωπο στο ΥΠΟΠΑΙΘ 
την Αντωνίου Αικατερίνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 20 Οκτωβρίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΦΙΛΗΣ 
-♦- 

Αριθμ. 165835/Δ2 (2) 

Μεταβίβαση Άδειας Ιδιωτικού Σχολείου Δευτεροβάθμιας 
Εκπαίδευσης - Λυκείου. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις ισχύουσες διατάξεις του Ν. 682/1977 (ΦΕΚ 244/ 
Τ.Α71-9-1977). 

2. Τ ις διατάξεις της υποπαρ. Θ5 και Θ3 της παρ. Θ του 
άρθρου πρώτου του Ν. 4093/2012 (ΦΕΚ 222/τ.Α'/12-10-2012) 
«Εγκριση Μεσοπρόθεσμου Πλαισίου Δημοσιονομικής 
Στρατηγικής ... 2013-2016», όπως τροποποιήθηκαν από 
τις διατάξεις του άρθρου 30 του Ν. 4111/2013 (ΦΕΚ 18/ 
τ.Α'/25-1-2013) «Συνταξιοδοτικές ρυθμίσεις ... και άλλες 
επείγουσες διατάξεις» και όπως αντικαταστάθηκαν 
από τις διατάξεις του άρθρου πρώτου του Ν. 4152/2013 
(ΦΕΚ 107/τ.Α79-5-2013) «Επείγοντα μέτρα εφαρμο¬ 
γής ... και 4127/2013», του άρθρου 33 του Ν. 4186/2013 
(ΦΕΚ 193/ Τ.Α717-9-2013) « Αναδιάρθρωση της Δευτερο¬ 
βάθμιας Εκπαίδευσης και λοιπές διατάξεις», της παρ. 
3 του άρθρου έκτου του Ν. 4218/2013 (ΦΕΚ 268/τ.Α7 
10-12-2013) «Κύρωση της Πράξης Νομοθετικού Πε¬ 
ριεχομένου και άλλες διατάξεις», του άρθρου 11 του 
Ν. 4229 (ΦΕΚ 8/τ.Α7ΐ0-1-2014) «Αδεια εγκατάστασης και 
λειτουργίας χώρου παραστάσεων - Αδεια παράστασης 
και άλλες διατάξεις». 

3. Την αριθ. 10135/18-11-2012 υπουργική απόφαση «Κα¬ 
θορισμός ποσού παραβολών και χρηματικών ποσών 
για παρόχους ιδιωτικής εκπαίδευσης και κατάρτισης 
κατά την παρ. Θ του πρώτου άρθρου του Ν.4093/2012» 
(ΦΕΚ 3057/τ.Β7ΐ8-11-2012), όπως τροποποιήθηκε και 
ισχύει με την αριθ. 34566/1Α/12-03-2013 κοινή υπουργική 
απόφαση (ΦΕΚ 756/τ.Β73-4-2013). 

4. Την αριθ. 10138/1Α/18-11-2012 υπουργική απόφαση 
«Καθορισμός απαιτούμενων δικαιολογητικών για τη με¬ 
ταβίβαση ...και ΝΠΔΔ» (ΦΕΚ 3057/τ.Β7ΐ8-11 -2012). 

5. Την αριθ. Φ.2.Α/195272/Δ5/19-12-2013 (Φ.Ε.Κ. 637/τ.Β7 
13-03-2014) υπουργική απόφαση χορήγησης άδειας Ιδιω¬ 
τικού Σχολείου Δευτεροβάθμιας Εκπαίδευσης - Λυκείου. 

6. Την αριθ. ΥΠΟ.ΠΑΙ.Θ. 104287/Δ2/30-06-2015 (αρ. Περι¬ 
φερειακής Δ/νσης Α/θμιας και Β/θμιας Εκπ/σης Κρήτης 
3864/29-5-2015) αίτηση του Νικόλαου Κοπιδάκη. 

7. Το αριθ. 14813/15-09-2015 έγγραφο της Δ/νσης 
Δ/θμιας Εκπ/σης Ν. Ηρακλείου Κρήτης σύμφωνα με το 
οποίο η ανώνυμη οδός στη θέση Κεφάλα όπου στεγά¬ 
ζεται το σχολείο ονομάστηκε «Πανδάρεω (61)». 

8. Το Π.δ. 70/2015 (ΦΕΚ 114/τ.Α') «Ανασύσταση των 
Υπουργείων Πολιτισμού ...και Τουρισμού». 


9. Το Π.δ. 73/2015 (ΦΕΚ 116/τ.Α') διορισμού του Νικο¬ 
λάου Φίλη στη θέση του Υπουργού Παιδείας, Έρευνας 
και Θρησκευμάτων, αποφασίζουμε: 

Εγκρίνουμε τη μεταβίβαση της αριθ. Φ.2.Α/195272/ 
Δ5/19-12-2013 (Φ.Ε.Κ. 637/τ.Β7ΐ3-03-2014) άδειας του 
Ιδιωτικού Σχολείου Δευτεροβάθμιας Εκπαίδευσης- Λυ¬ 
κείου τεσσάρων (4) αιθουσών ιδιοκτησίας ΝΙΚΟΛΑΟΥ 
ΚΟΠΙΔΑΚΗ στην εταιρεία «ΝΙΚ. Γ. ΚΟΠΙΔΑΚΗΣ Α.Ε.Ε.». 

Ο διακριτικός τίτλος άδειας ίδρυσης και λειτουργίας 
του Λυκείου είναι «Ιδιωτικό Λύκειο - ΕΚΠΑΙΔΕΥΤΗΡΙΟ 
«ΤΟ ΠΑΓΚΡΗΤΙΟΝ». 

Το Λύκειο θα λειτουργήσει στην θέση Κεφάλα (οδός 
Πανδάρεω 61), στην περιοχή Αγ. Ιωάννη Ηρακλείου, με 
νόμιμο εκπρόσωπο στο Υπουργείο Παιδείας, Έρευνας 
και Θρησκευμάτων τον Κοπιδάκη Ιωάννη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 19 Οκτωβρίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΦΙΛΗΣ 
-♦- 

Αριθμ. ΥΠΠΟΑ/ΓΔΥΑ/ΑΤΔΑΔΤΑ/289651/16974/4105 (3) 
Μεταβίβαση του δικαιώματος υπογραφής «Με εντολή 
Υφυπουργού» στο Γενικό Γραμματέα Αθλητισμού, 
τον Προϊστάμενο Γενικής Διεύθυνσης Υποστήριξης 
Αθλητισμού, τους Προϊσταμένους Διευθύνσεων, Τμη- 
μάτων και Αυτοτελών Τμημάτων της Γενικής Γραμ¬ 
ματείας Αθλητισμού του Υπουργείου Πολιτισμού και 
Αθλητισμού. 

Ο ΥΦΥΠΟΥΡΓΟΣ 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τ ις διατάξεις: 

α) Των άρθρων 54 και 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα 
που κυρώθηκε με το άρθρο πρώτο του Π.δ. 63/2005 
(ΦΕΚ 98/Α/22-04-2005). 

β) Του άρθρου 9 του Κώδικα Διοικητικής Διαδικασίας, 
που κυρώθηκε με το άρθρο πρώτο του Ν. 2690/1999 
(ΦΕΚ 45/Α71999). 

γ) Του άρθρου 9 του Ν. 4326/2015 περί «Επείγοντα 
μέτρα για την αντιμετώπιση της βίας στον αθλητισμό 
και άλλες διατάξεις» (ΦΕΚ 49/Α713-05-2015). 

δ) Του Ν. 423/1976 (ΦΕΚ 223/Α721-08-1976) «Περί Γυ¬ 
μναστηρίων και ρυθμίσεως θεμάτων αφορώντων εις 
τον εξωσχολικόν αθλητισμόν» (ΦΕΚ 223/Α'/21-08-1976), 
όπως ισχύει. 

ε)Του Ν. 665/1977 «Περί τροποποιήσεως και συμπλη- 
ρώσεως της περί εξωσχολικού αθλητισμού και γυμνα¬ 
στηρίων νομοθεσίας και λοιπών συναφών διατάξεων» 
(ΦΕΚ 225/Α718-08-1977), όπως ισχύει. 

στ) Του Ν. 1070/1980 «Περί λήψεως μέτρων αναπτύξε- 
ως του αθλητισμού και ρυθμίσεως συναφών θεμάτων» 
(ΦΕΚ 204/Α76-9-1980), όπως ισχύει, 

ζ) Του Ν. 2725/1999 (ΦΕΚ 121/Α71999) «Ερασιτεχνικός 
και Επαγγελματικός Αθλητισμός και άλλες διατάξεις», 
όπως ισχύει. 

η) Του Ν. 3669/2008 «Κύρωση της Κωδικοποίη¬ 
σης της νομοθεσίας κατασκευής Δημοσίων Έργων» 
(ΦΕΚ 116/Α/18-6-2008), όπως ισχύει, 

θ) Του Π.δ. 38α/1987 «Όργανα που αποφασίζουν ή γνω- 
μοδοτούν και ειδικές ρυθμίσεις σε θέματα έργων που 
εκτελούνται από την Γ.Γ.Α. και τα Ν.Π.Δ.Δ. που εποπτεύ¬ 
ονται ή ελέγχονται από αυτή» (ΦΕΚ 11/Α71987). 

ι) Του Π.δ. 104/2014 «Οργανισμός Υπουργείου Πολιτι¬ 
σμού και Αθλητισμού» (ΦΕΚ 28/Α71-3-1985), όπως ισχύει. 

ια) Του Π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού, Υποδομών, Μεταφορών και Δι¬ 
κτύων, Αγροτικής Ανάπτυξης και Τροφίμων. Ανασύσταση 
του Υπουργείου Ναυτιλίας και Αιγαίου και μετονομασία 
του σε Υπουργείο Ναυτιλίας και Νησιωτικής Πολιτικής. 
Μετονομασία του Υπουργείου Πολιτισμού, Παιδείας και 
Θρησκευμάτων σε Υπουργείο Παιδείας, Έρευνας και 
Θρησκευμάτων, του Υπουργείου Οικονομίας, Υποδομών, 
Ναυτιλίας και Τουρισμού σε Υπουργείο Οικονομίας, Ανά¬ 
πτυξης και Τουρισμού και του Υπουργείου Παραγωγικής 
Ανασυγκρότησης, Περιβάλλοντος και Ενέργειας. Μετα¬ 
φορά Γενικής Γραμματείας Βιομηχανίας στο Υπουργείο 
Οικονομίας, Ανάπτυξης και Τουρισμού» (Α' 114), 

ιβ) του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΑΊ16), 

ιγ) της Υ2/22.09.2015 απόφασης του Πρωθυπουργού 
«Σύσταση θέσεων Αναπληρωτών Υπουργών και Υφυ¬ 
πουργών» (Β'2076). 

2. Την αριθμ. ΥΠΠΟΑ/ΓΔΥΑ/ΑΤΔΑΔΤΑ/273142/16055/ 
3908/24-9-2015 απόφαση του Πρωθυπουργού και του 
Υπουργού Πολιτισμού και Αθλητισμού, περί ανάθε¬ 
σης αρμοδιοτήτων στον Υφυπουργό Πολιτισμού και 
Αθλητισμού Χαράλαμπο-Σταύρο Κοντονή (ΦΕΚ2155/Β7 
7-10-2015). 

3. Την αριθμ. ΥΠΟΠΑΙΘ/Γ ΔΔΥΗΔ/ΔΔΑΑΔ/ΤΔΑΔ- 
ΤΑ/74404/9307/8374/1153/17-3-2014 απόφαση του Πρω¬ 
θυπουργού και του Υπουργού Πολιτισμού Παιδείας και 
Θρησκευμάτων, περί ανάθεσης καθηκόντων Γενικού 
Γραμματέα, Προϊσταμένου της Γενικής Γραμματείας 
Αθλητισμού του Υπουργείου Πολιτισμού, Παιδείας και 
Θρησκευμάτων (ΦΕΚ 183/ΥΟΔΔ/27-3-2015). 

4. Την ανάγκη διασφάλισης της εύρυθμης και αποδο¬ 
τικής λειτουργίας της Γ ενικής Γ ραμματείας Αθλητισμού 
του Υπουργείου Πολιτισμού, Παιδείας και Θρησκευμά¬ 
των και της ταχείας διεκπεραίωσης των αντικειμένων 
της. 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

Αρθρο 1 

Στο Γ ενικό Γ ραμματέα Αθλητισμού της Γ ενικής Γ ραμ¬ 
ματείας Αθλητισμού του Υπουργείου Πολιτισμού και 
Αθλητισμού μεταβιβάζουμε το δικαίωμα να υπογράφει 
«με εντολή Υφυπουργού» αποφάσεις, έγγραφα και λοι¬ 
πές διοικητικές πράξεις, που αφορούν σε θέματα αρμο- 
διότητάς του και εκδίδονται σύμφωνα με τις κείμενες 
διατάξεις ως εξής: 

1. Αποφάσεις για την αναγνώριση αθλητικών ενώσεων 
και ομοσπονδιών, καθώς και ανακλήσεις αυτών. 

2. Εγκυκλίους, έγγραφα και εντολές που αφορούν 
στην εκτέλεση υπηρεσίας των Οργανικών μονάδων της 
Γ ενικής Γ ραμματείας Αθλητισμού. 

3. Αποφάσεις και πράξεις μετακίνησης, εντός και 
εκτός έδρας, στο εσωτερικό και εξωτερικό, του με 
οποιαδήποτε σχέση προσωπικού της Γ ενικής Γ ραμμα¬ 


τείας Αθλητισμού, των Μελών Επιτροπών κλπ, καθώς και 
αποφάσεις μετακίνησης υπαλλήλων, μελών Επιτροπής 
Διοίκησης και εκπροσώπων της Ελληνικής Ολυμπιακής 
Επιτροπής (Ε.Ο.Ε.), αθλητικών αποστολών αρμοδιότητας 
Ε.Ο.Ε., Φιλίππου Ενώσεως Ελλάδος (Φ.Ε.Ε.) και Ν.Π.Δ.Δ. 

4. Αποφάσεις για μετακίνηση εκτός έδρας για εκτέλε¬ 
ση υπηρεσίας των Ειδικών Συμβούλων και Συνεργατών, 
των μετακλητών και αποσπασμένων υπαλλήλων στα 
Γραφεία Υφυπουργού και Γενικού Γραμματέα Αθλη¬ 
τισμού. 

5. Αποφάσεις μεταβάσεων αθλητικών αποστολών στο 
εξωτερικό και μετακλήσεις ξένων αθλητικών αποστο¬ 
λών. 

6. Σύναψη διακρατικών Αθλητικών Συμφωνιών και 
Πρωτοκόλλων Αθλητικής Συνεργασίας αποκλειστικά 
με αντίστοιχους ομολόγους άλλων χωρών. 

7. Χορήγηση βεβαίωσης περί αναγγελίας έναρξης 
άσκησης επαγγέλματος προπονητών καθώς και απα¬ 
γόρευση άσκησης επαγγέλματος αυτών. Αποφάσεις 
ανάκλησης χορηγηθεισών αδειών άσκησης επαγγέλμα¬ 
τος προπονητών και πιστοποίηση εκπαιδευτών. 

8. Έγκριση ετήσιου προγράμματος σχολών προπο¬ 
νητών, καθώς και αποφάσεις ίδρυσης σχολών προπο¬ 
νητών. 

9. Εγκρίσεις πρακτικών Δ.Σ. του Ο.Α.Κ.Α., Σ.Ε.Φ. και 
Επιτροπής Διοίκησης της Φ.Ε.Ε.. 

10. Καθορισμός όρων και προϋποθέσεων πρόσβασης 
και άσκησης του επαγγέλματος του αθλητικού διαμε¬ 
σολαβητή. 

11. Έκδοση διαπιστωτικών πράξεων έκπτωσης μελών 
Δ.Σ. σωματείων, αθλητικών ενώσεων και ομοσπονδιών 
κ.λπ. 

12. Εγκρίσεις προγραμμάτων Αθλησης για Όλους και 
Αναπτυξιακού Αθλητισμού όλων των κατηγοριών, προ¬ 
κηρύξεων προσλήψεων Πτυχιούχων Φυσικής Αγωγής 
για τα ανωτέρω προγράμματα που υλοποιούν η Γ ενική 
Γραμματεία Αθλητισμού και οι εποπτευόμενοι από αυ¬ 
τήν και μη, φορείς. 

13. Πράξεις και έγγραφα, προς την αρμόδια οικονομική 
υπηρεσία, σχετικά με την έκδοση αποφάσεων επιχο¬ 
ρήγησης που αφορούν την υλοποίηση προγραμμάτων 
άθλησης για όλους, κατόπιν επεξεργασμένης πρότασης 
της αρμόδιας Δ/νσης Αθλησης για Όλους, Προβολής, 
Ανάπτυξης Αθλητισμού και Διατροφής. 

14. Έκδοση αποφάσεων εκπαιδευτικών και ερευνητι¬ 
κών προγραμμάτων, εγκρίσεις πιλοτικών προγραμμάτων 
και προγραμμάτων επιστημονικής υποστήριξης Μαζικής 
Αθλησης. 

Ιδ.Έκδοση δελτίων ελευθέρας εισόδου σε όλους τους 
αθλητικούς χώρους. 

16. Χορήγηση κανονικής αδείας και άδειας απουσίας 
στον Προϊστάμενο Γενικής Διεύθυνσης Υποστήριξης 
Αθλητισμού. 

17. Καθιέρωση υπερωριακής απασχόλησης και απο¬ 
φάσεις συγκρότησης συνεργείων όλων των υπαλλήλων 
που υπηρετούν με οποιαδήποτε σχέση εργασίας στη 
Γ ενική Γ ραμματεία Αθλητισμού καθώς και έκδοση βε¬ 
βαιώσεων υπερωριακής απασχόλησης. 

18. Αποφάσεις έγκρισης υπερωριακής απασχόλησης 
Ειδικών Συμβούλων και Συνεργατών, Μετακλητών και 
αποσπασμένων στα Γραφεία του Υφυπουργού Πολι¬ 
τισμού, Παιδείας και Θρησκευμάτων και του Γενικού 
Γ ραμματέα Αθλητισμού καθώς και έκδοση βεβαιώσεων 
υπερωριακής απασχόλησης. 

19. Απαντήσεις μετά από επανεξέταση σε υπομνήματα, 
αναφορές, παράπονα και καταγγελίες πολιτών, όταν η 
προηγούμενη απάντηση έχει δοθεί από τον Προϊστά¬ 
μενο Γενικής Διεύθυνσης. 

20. Ερωτήματα προς το Γραφείο του Νομικού Συμ¬ 
βούλου του Κράτους για την παροχή γνωμοδότησης σε 
θέματα αρμοδιότητας Γ ενικής Γ ραμματείας Αθλητισμού. 

21. Παραχώρηση αιγίδας. 

22. Αποφάσεις για επίσκεψη-εποπτεία στους οργανω¬ 
μένους αθλητικούς χώρους των εποπτευομένων, από 
τη Γενική Γραμματεία Αθλητισμού, αθλητικών εγκα¬ 
ταστάσεων, καθώς και στους αθλητικούς χώρους των 
συνεργαζόμενων φορέων. 

23. Αποφάσεις συγκρότησης ομάδων εργασίας και 
επιτροπών της Γ.Γ.Α. και των εποπτευομένων νομικών 
προσώπων αυτής. 

24. Αποφάσεις για μελέτη, διάδοση, αξιολόγηση, 
υλοποίηση παρακολούθηση και διενέργεια επιτόπιων 
ελέγχων των προγραμμάτων Αθλησης για Όλους και 
των προγραμμάτων Αναπτυξιακού Αθλητισμού, σε πα¬ 
νελλήνιο επίπεδο. 

25. Αποφάσεις διαμόρφωσης κριτηρίων για την υλο¬ 
ποίηση δράσεων άθλησης και διατροφής. 

26. Αποφάσεις για πιστοποίηση συνεργαζόμενων φο¬ 
ρέων της Διεύθυνσης. 

27. Αποφάσεις διοργάνωσης αθλητικών και πολιτιστι¬ 
κών εκδηλώσεων για την προβολή του έργου της Γ. Γ.Α. 

28. Εγγραφή αθλητών στον πίνακα διακρίσεων της 
Γ ενικής Γ ραμματείας Αθλητισμού. 

29. Αδειες υπηρεσιακής εκπαίδευσης υπαλλήλων της 
Γ.Γ.Α. 

30. Χορήγηση άδειας με αποδοχές σε υπαλλήλους 
της Γ.Γ.Α., εν ενεργεία αθλητές και αθλήτριες, μέλη 
των εθνικών ομάδων ή προεθνικών ομάδων των ανα¬ 
γνωρισμένων αθλητικών ομοσπονδιών που καλλιεργούν 
άθλημα ή αγώνισμα αθλήματος που περιλαμβάνεται 
στο εκάστοτε ισχύον πρόγραμμα Ολυμπιακών Αγώνων, 
κατά τα οριζόμενα στην παρ. 23 του άρθρου 34 του 
Ν. 2725/1999, όπως ισχύει. 

31. Εγκρίσεις κανονισμών ομοσπονδιών και κανονισμών 
προπονητών. 

32. Βεβαιώσεις νόμιμης λειτουργίας των περιπτώσεων 
της παρ. 4 του άρθρου 3 του Ν. 4326/2015 (ΦΕΚ 49 Α'). 

Αρθρο 2 

Στον Προϊστάμενο Γενικής Διεύθυνσης Υποστήριξης 
Αθλητισμού της Γ ενικής Γ ραμματείας Αθλητισμού του 
Υπουργείου Πολιτισμού και Αθλητισμού μεταβιβάζουμε 
το δικαίωμα να υπογράφει «με εντολή Υφυπουργού» 
αποφάσεις, έγγραφα και λοιπές διοικητικές πράξεις, που 
αφορούν σε θέματα αρμοδιότητάς του και εκδίδονται 
σύμφωνα με τις κείμενες διατάξεις ως εξής: 

1. Έγγραφα ορισμού και εγκρίσεις χορήγησης αδειών 
απουσίας των Προϊσταμένων Οργανικών Μονάδων της 
Γ.Γ.Α., για συμμετοχή ή παρακολούθηση σεμιναρίων, 
συνεδρίων, εκπαιδευτικών προγραμμάτων ή άλλων εκ¬ 
δηλώσεων στο εσωτερικό. 

2. Χορήγηση άδειας απουσίας (κανονική, γονική, υπη¬ 
ρεσιακή, κ.λπ.) στους Προϊσταμένους Δ/νσεων και αυτο¬ 
τελών Τμημάτων που υπάγονται απευθείας στη Γενική 
Διεύθυνση, καθώς και τοποθετημένων υπαλλήλων στην 
οικεία Γ ενική Διεύθυνση. 


3. Έγγραφα και εντολές που αφορούν στην εκτέλεση 
υπηρεσίας των οργανικών μονάδων της Γ ενικής Διεύ¬ 
θυνσης. 

4. Αποφάσεις και έγγραφα όταν απαιτείται η συνερ¬ 
γασία περισσότερων της μίας Διευθύνσεων της ίδιας 
Γ ενικής Διεύθυνσης. 

5. Απαντήσεις σε αιτήματα, υπομνήματα, αναφορές, 
παράπονα και καταγγελίες πολιτών επί ενεργειών ή 
απαντήσεων οργάνων της Γ ενικής Διεύθυνσης, όταν έχει 
προηγηθεί απάντηση του Προϊσταμένου της αρμόδιας 
Διεύθυνσης. 

6. Απαντήσεις στις αρμόδιες ελεγκτικές και δικαστικές 
αρχές του Ελληνικού Δημοσίου, που αφορούν σε θέματα 
αρμοδιότητας της Γ ενικής Διεύθυνσης. 

7. Πράξεις και έγγραφα που αφορούν σε ομάδες ερ¬ 
γασίας, επιτροπές και ορισμό εκπροσώπων. 

8. Ερωτήματα και έγγραφα προς άλλα Υπουργεία και 
Υπηρεσίες. 

9. Ανακοινώσεις διορισμού υπαλλήλων Γ ραφείου Υφυ¬ 
πουργού και Γ ενικού Γ ραμματέα Αθλητισμού. 

10. Ερωτήματα και παραπεμπτήρια έγγραφα στα Υπη¬ 
ρεσιακά Συμβούλια, για θέματα υπηρεσιακής κατάστα¬ 
σης των μονίμων και ιδιωτικού δικαίου αορίστου χρό¬ 
νου υπαλλήλων της Γ ενικής Γ ραμματείας Αθλητισμού 
και των εποπτευομένων νομικών προσώπων δημοσίου 
δικαίου. 

11. Πράξεις που αφορούν θέματα υπηρεσιακής κατά¬ 
στασης μονίμων υπαλλήλων και υπαλλήλων ιδιωτικού 
δικαίου αορίστου χρόνου της Γενικής Γραμματείας 
Αθλητισμού. 

12. Προτάσεις προς το Γ ενικό Λογιστήριο του Κράτους 
για εγγραφή πρόβλεψης θέσεων προσωπικού της Γ.Γ.Α. 
και εποπτευομένων νομικών προσώπων αυτής. 

13. Βεβαιώσεις πραγματοποίησης υπερωριακής απα¬ 
σχόλησης των υπαλλήλων της οικείας Γενικής Διεύ¬ 
θυνσης. 

14. Αποστολή καταλόγου με τους υπαλλήλους της 
Γ.Γ.Α. που μπορούν να ασκήσουν τα καθήκοντα του 
ενόρκου στα Μικτά Ορκωτά Δικαστήρια. 

15. Διαπιστωτικές πράξεις συγχώνευσης αθλητικών 
σωματείων και ανακλήσεις αυτών. 

16. Αποφάσεις για αναγνώριση αθλητικών σωματείων 
καθώς και αποφάσεις ανάκλησης αυτής. 

17. Πράξεις προαγωγής υπαλλήλων. 

18. Αποφάσεις αλλαγής μισθολογικού κλιμακίου κατά 
τις ισχύουσες διατάξεις του μισθολογίου των υπαλ¬ 
λήλων. 

Αρθρο 3 

Γ ενικές εξουσιοδοτήσεις στους Προϊσταμένους 

Διευθύνσεων της Γ ενικής Γ ραμματείας Αθλητισμού 
του Υπουργείου Πολιτισμού και Αθλητισμού. 

Στους Προϊσταμένους Διευθύνσεων της Γ ενικής Γ ραμ¬ 
ματείας Αθλητισμού του Υπουργείου Πολιτισμού και 
Αθλητισμού μεταβιβάζουμε το δικαίωμα να υπογράφουν 
«Με εντολή Υφυπουργού» αποφάσεις, έγγραφα και λοι¬ 
πές διοικητικές πράξεις, που αφορούν σε θέματα αρμο¬ 
διότητάς του και εκδίδονται σύμφωνα με τις κείμενες 
διατάξεις ως εξής: 

1. Εγκρίσεις και έγγραφα ορισμού υπαλλήλων της 
οικείας Διεύθυνσης για συμμετοχή ή παρακολούθηση 
σεμιναρίων, συνεδρίων, εκπαιδευτικών προγραμμάτων 
ή άλλων εκδηλώσεων στο εσωτερικό, έγγραφα ορισμού 

υπαλλήλων για εκπροσώπηση εντός του κύκλου αρμο¬ 
διοτήτων της οικείας Διεύθυνσης, καθώς και σχετικές 
εγκρίσεις αδειών απουσίας. 

2. Έγγραφα που απευθύνονται σε Δικαστήρια για θέ¬ 
ματα αρμοδιότητας της οικείας Διεύθυνσης. 

Θ.Έγγραφα με τα οποία παρέχονται πληροφορίες στο 
Γραφείο Νομικού Συμβούλου του Κράτους, σε θέματα 
αρμοδιότητας της οικείας Διεύθυνσης. 

4. Έγγραφα με τα οποία ζητούνται από τους αρμόδιους 
φορείς του Δημοσίου πληροφορίες για την εφαρμογή 
και ερμηνεία των διατάξεων της κείμενης νομοθεσίας. 

5. Απαντήσεις σε ερωτήματα πολιτών, Νομικών προ¬ 
σώπων και υπαλλήλων που αφορούν θέματα αρμοδιό¬ 
τητας περισσότερων Τμημάτων της οικείας Διεύθυνσης. 

6. Εγκρίσεις για τη θέση εγγράφων στο αρχείο, εφό¬ 
σον αφορούν σε θέματα αρμοδιότητας περισσότερων 
Τμημάτων της ίδιας Διεύθυνσης, έγγραφα χορήγησης 
αντιγράφων των εγγράφων αυτών και εγκρίσεις γνω¬ 
στοποίησης διοικητικών εγγράφων κατά την κείμενη 
νομοθεσία, για θέματα αρμοδιότητας περισσότερων 
Τμημάτων της ίδιας Διεύθυνσης. 

7. Μέριμνα για την έκδοση πράξεων μετακίνησης 
εκτός έδρας, για εκτέλεση υπηρεσίας των Προϊστα¬ 
μένων οργανικών μονάδων της οικείας Διεύθυνσης και 
του με οποιαδήποτε σχέση εργασίας υπηρετούντος 
προσωπικού στη Διεύθυνση. 

8. Χορήγηση άδειας απουσίας (κανονική, γονική, υπη¬ 
ρεσιακή, κ,λπ.) στους Προϊσταμένους Οργανικών Μονά¬ 
δων της οικείας Διεύθυνσης. 

Αρθρο 4 

Ειδικές εξουσιοδοτήσεις στους Προϊσταμένους 

Διευθύνσεων της Γ ενικής Γ ραμματείας Αθλητισμού 
του Υπουργείου Πολιτισμού και Αθλητισμού. 

Α. Στον Προϊστάμενο της Διεύθυνσης Αγωνιστικού 
Αθλητισμού και το νόμιμο αναπληρωτή αυτού, μετα¬ 
βιβάζουμε το δικαίωμα να υπογράφει «με εντολή Υφυ¬ 
πουργού» αποφάσεις, έγγραφα και λοιπές διοικητικές 
πράξεις, που αφορούν σε θέματα αρμοδιότητάς του και 
εκδίδονται σύμφωνα με τις κείμενες διατάξεις ως εξής: 

1. Έγγραφα με τα οποία ζητούνται ή δίδονται πλη¬ 
ροφορίες για την εκπλήρωση των αρμοδιοτήτων που 
προβλέπονται από τους νόμους ή τις αποφάσεις που 
εκχωρήθηκαν σε αυτούς και στις υπ’ αυτών υπηρεσια¬ 
κές μονάδες. 

2. Έγγραφα για την απάντηση σε αιτήματα - ανα¬ 
φορές και εντός του κύκλου των αρμοδιοτήτων της 
Διεύθυνσης. 

3. Πάσης φύσεως βεβαιώσεις και πιστοποιητικά εντός 
του κύκλου των αρμοδιοτήτων της Διεύθυνσης. 

4. Έγγραφα προς το Υπουργείο Εξωτερικών για χο¬ 
ρήγηση νΐ3Α στις διάφορες αποστολές και για όσες 
χώρες απαιτείται. 

δ.Έγγραφα παροχής πληροφοριών σε θέματα σχετικά 
με τη λειτουργία των σωματείων, ενώσεων, ομοσπον¬ 
διών (Γενικές Συνελεύσεις, Καταστατικά, Διαγραφές 
Μελών, κλπ). 

δ.Έγγραφα σχετικά με τη λήψη μέτρων ή παροχή 
οδηγιών, που αναφέρονται στην άσκηση εποπτείας και 
ελέγχου των αθλητικών σωματείων και γενικά των ενώ¬ 
σεων αυτών και ομοσπονδιών, καθώς και στην παρακο¬ 
λούθηση των αγωνιστικών προγραμμάτων. 


Β. Στον Προϊστάμενο της Διεύθυνσης Επαγγελματι¬ 
κού Αθλητισμού και Επαγγελμάτων Αθλητισμού και το 
νόμιμο αναπληρωτή αυτού, μεταβιβάζουμε το δικαίωμα 
να υπογράφει με «Εντολή Υφυπουργού» αποφάσεις, έγ¬ 
γραφα και λοιπές διοικητικές πράξεις, που αφορούν σε 
θέματα αρμοδιότητάς του και εκδίδονται σύμφωνα με 
τις κείμενες διατάξεις ως εξής: 

1. Έγγραφα με τα οποία ζητούνται ή δίδονται πλη¬ 
ροφορίες για την εκπλήρωση των αρμοδιοτήτων που 
προβλέπονται από τους νόμους ή τις αποφάσεις που 
εκχωρήθηκαν σε αυτούς και στις υπ’ αυτών υπηρεσια¬ 
κές μονάδες. 

2. Έγγραφα για την απάντηση σε αιτήματα - ανα¬ 
φορές και εντός του κύκλου των αρμοδιοτήτων της 
Διεύθυνσης. 

3. Πάσης φύσεως βεβαιώσεις και πιστοποιητικά εντός 
του κύκλου των αρμοδιοτήτων της Διεύθυνσης. 

Γ. Στον Προϊστάμενο της Διεύθυνσης Αθλησης για 
Όλους, Προβολής, Ανάπτυξης Αθλητισμού και Διατρο¬ 
φής και το νόμιμο αναπληρωτή αυτού, μεταβιβάζουμε 
το δικαίωμα να υπογράφει με «Εντολή Υφυπουργού» 
αποφάσεις, έγγραφα και λοιπές διοικητικές πράξεις, που 
αφορούν σε θέματα αρμοδιότητάς του και εκδίδονται 
σύμφωνα με τις κείμενες διατάξεις ως εξής: 

1. Έγγραφα με τα οποία ζητούνται ή δίδονται πλη¬ 
ροφορίες για την εκπλήρωση των αρμοδιοτήτων που 
προβλέπονται από τους νόμους ή τις αποφάσεις που 
εκχωρήθηκαν σε αυτούς και στις υπ’ αυτών υπηρεσια¬ 
κές μονάδες. 

2. Έγγραφα για την απάντηση σε αιτήματα - ανα¬ 
φορές και εντός του κύκλου των αρμοδιοτήτων της 
Διεύθυνσης. 

3. Πάσης φύσεως βεβαιώσεις και πιστοποιητικά εντός 
του κύκλου των αρμοδιοτήτων της Διεύθυνσης. 

4. Έκδοση διαπιστωτικών πράξεων υλοποίησης ή μη 
των δράσεων της Διεύθυνσης. 

δ.Έγγραφα επιστημονικής υποστήριξης των δράσεων 
της Διεύθυνσης για την αναβάθμιση των παρεχομένων 
υπηρεσιών. 

6. Δημοσίευση ποσοτικών και ποιοτικών δεικτών των 
δράσεων της Διεύθυνσης με στατιστική τεκμηρίωση. 

7. Έγγραφα και προτάσεις για μελέτη, διάδοση, αξι¬ 
ολόγηση, υλοποίηση παρακολούθηση και διενέργεια 
επιτόπιων ελέγχων των προγραμμάτων Αθλησης για 
Όλους και των προγραμμάτων Αναπτυξιακού Αθλητι¬ 
σμού, σε πανελλήνιο επίπεδο. 

8. Έγγραφα και προτάσεις διαμόρφωσης κριτηρίων 
για την υλοποίηση δράσεων άθλησης και διατροφής. 

9. Προτάσεις για πιστοποίηση συνεργαζόμενων φο¬ 
ρέων της Διεύθυνσης. 

10. Προτάσεις διοργάνωσης αθλητικών και πολιτιστι¬ 
κών εκδηλώσεων για την προβολή του έργου της Γ.Γ.Α. 

Δ. Στον Προϊστάμενο της Διεύθυνσης Τεχνικών Υπηρε¬ 
σιών και το νόμιμο αναπληρωτή αυτού, μεταβιβάζουμε 
το δικαίωμα να υπογράφει με «Εντολή Υφυπουργού» 
αποφάσεις, έγγραφα και λοιπές διοικητικές πράξεις, που 
αφορούν σε θέματα αρμοδιότητάς του (αρχιτεκτονικά, 
στατικά, ηλεκτρομηχανολογικά, τοπογραφικά, περιβαλ¬ 
λοντικά και έργα πρασίνου) και εκδίδονται σύμφωνα με 
τις κείμενες διατάξεις ως εξής: 

1. Έγγραφα για απάντηση σε αιτήματα - αναφορές. 

2. Τη διαβίβαση όλων των εγγράφων των τμημάτων 
της Διεύθυνσης Τεχνικών Υπηρεσιών. 

3. Έγγραφα προς τα αρμόδια υπουργεία και προς 
άλλες δημόσιες υπηρεσίες για Πολεοδομικά θέματα, για 
έκδοση οικοδομικών αδειών και κάθε φύσεως τεχνικά 
θέματα. 

4. Έγγραφα και λοιπά σε αναδόχους έργων και με¬ 
λετών. 

5. Εγκρίσεις μελετών αθλητικών έργων ως προς τη 
λειτουργικότητα (δημοσίων και ιδιωτικών). 

6. Αποφάσεις σύστασης των επιτροπών που προβλέπο- 
νται από τις ισχύουσες κάθε φορά περί μελετών και δημο¬ 
σίων έργων διατάξεις, πλην εκείνων που υπάγονται στην 
αρμοδιότητα του εργοδότη και της προϊσταμένης αρχής. 

7. Πιστοποιήσεις συνεχιζόμενων έργων μέχρι 147.000€. 

8. Εγκρίσεις συγκριτικών πινάκων (ΠΚ.Τ.Μ.Ν.Ε.) οι οποί¬ 
ες δεν προκαλούν συνολική υπέρβαση από το αρχικό 
συμβατικό αντικείμενο μεγαλύτερη από 88.000€. 

9. Εγκρίσεις πρωτοκόλλων προσωρινής και οριστικής 
παραλαβής έργων μέχρι 441.000€. 

10. Πάσης φύσεως βεβαιώσεις και πιστοποιητικά, εντός 
του κύκλου των αρμοδιοτήτων των Προϊσταμένων των 
οργανικών μονάδων της οικείας Διεύθυνσης. 

Άρθρο 5 

Γενικές εξουσιοδοτήσεις στους Προϊσταμένους 
Αυτοτελών Τμημάτων και Τμημάτων Διευθύνσεων 
της Γ ενικής Διεύθυνσης Υποστήριξης Αθλητισμού 
της Γ ενικής Γ ραμματείας Αθλητισμού του 
Υπουργείου Πολιτισμού και Αθλητισμού. 

Στους Προϊσταμένους Αυτοτελών Τμημάτων και 
Τμημάτων των Διευθύνσεων της Γενικής Διεύθυνσης 
Υποστήριξης Αθλητισμού της Γενικής Γραμματείας 
Αθλητισμού του Υπουργείου Πολιτισμού, Παιδείας και 
Θρησκευμάτων μεταβιβάζουμε το δικαίωμα να υπογρά¬ 
φουν «Με εντολή Υφυπουργού» αποφάσεις, έγγραφα 
και λοιπές διοικητικές πράξεις, που αφορούν σε θέμα¬ 
τα αρμοδιότητάς τους και εκδίδονται σύμφωνα με τις 
κείμενες διατάξεις ως εξής: 

1. Χορήγηση άδειας απουσίας (κανονική, γονική, υπη¬ 
ρεσιακή, κ,λπ.) στους υπαλλήλους του οικείου Τμήματος. 

2. Απαντήσεις σε πολίτες ή φορείς για θέματα αρμο¬ 
διότητας του οικείου Τμήματος. 

3. Διαβιβαστικά έγγραφα, καθώς και προπαρασκευα¬ 
στικά, υπομνηστικά, εισηγητικά, απαντητικά και γενικά 
όλα τα διαδικαστικά έγγραφα ενημερωτικού περιεχο¬ 
μένου, στα πλαίσια των αρμοδιοτήτων του Τμήματος. 

4. Εγκρίσεις για τη θέση εγγράφων αρμοδιότητάς 
τους στο Αρχείο, χορηγήσεις αντιγράφων των εγγρά¬ 
φων αυτών, γνωστοποιήσεις διοικητικών εγγράφων σύμ¬ 
φωνα με τις ισχύουσες διατάξεις (Ν. 2690/1999, αρ.5), 
καθώς και χορηγήσεις αντιγράφων πρακτικών συνεδρι¬ 
άσεων των συλλογικών οργάνων της Γ.Γ.Α. στα πλαίσια 
των αρμοδιοτήτων τους. 

5. Έγγραφα διαβίβασης στα συλλογικά όργανα υπο¬ 
θέσεων που παραπέμπονται σε αυτά υποχρεωτικά, 
σύμφωνα με τις κείμενες διατάξεις για γνωμοδότηση. 

Άρθρο 6 

Ειδικές εξουσιοδοτήσεις στους Προϊσταμένους 
Αυτοτελών Τμημάτων και Τμημάτων Διευθύνσεων 
της Γ ενικής Διεύθυνσης Υποστήριξης Αθλητισμού 
της Γ ενικής Γ ραμματείας Αθλητισμού του 
Υπουργείου Πολιτισμού και Αθλητισμού. 

Α. Στους Προϊσταμένους των Τμημάτων της Διεύ¬ 
θυνσης Αγωνιστικού Αθλητισμού και στους νόμιμους 


αναπληρωτές τους, μεταβιβάζουμε το δικαίωμα να υπο¬ 
γράφουν με «Εντολή Υφυπουργού» αποφάσεις, έγγραφα 
και λοιπές διοικητικές πράξεις, που αφορούν σε θέματα 
αρμοδιότητάς τους και εκδίδονται σύμφωνα με τις κεί¬ 
μενες διατάξεις ως εξής: 

1. Προπαρασκευαστικά, υπομνηστικά και διαβιβαστικά 
έγγραφα, καθώς και έγγραφα με τα οποία ζητούνται 
ή δίνονται πληροφορίες για την ορθή εφαρμογή των 
νόμων ή ανακοινώνονται ή κοινοποιούνται αποφάσεις 
της Υπηρεσίας και του Γ.Γ.Α. 

2. Έγγραφα με διαδικαστικό περιεχόμενο, σχετικό με 
την αναζήτηση στοιχείων. 

3. Πράξεις κατάθεσης εγγράφων στο Αρχείο εφόσον 
έχει τελειώσει η αλληλογραφία. 

4. Έγγραφα προπαρασκευαστικού και πληροφοριακού 
χαρακτήρα. 

δ.Έγγραφα παροχής πληροφοριών εντός του κύκλου 
των αρμοδιοτήτων των Τμημάτων. 

6. Έγγραφα γνωστοποίησης των προϋποθέσεων για 
επιχορήγηση καθώς και έγγραφα με τα οποία ζητού¬ 
νται στοιχεία για τη δυνατότητα επιχορηγήσεων των 
φορέων αρμοδιότητας των Τμημάτων της Δ/νσης Αγω¬ 
νιστικού Αθλητισμού (πλην του Τμήματος Ελέγχου Κα¬ 
νονισμών Αθλητικών Φορέων και Συλλογικών Οργάνων). 

Α1. Στους Προϊσταμένους και του νόμιμους αναπληρω¬ 
τές των Τμημάτων Αθλημάτων Κλασικού Αθλητισμού και 
Αθλοπαιδιών, Υγρού Στίβου και Μαχητικών Αθλημάτων, 
Μοντέρνων και Τεχνικών Αθλημάτων και Αθλημάτων 
Ατόμων με Αναπηρίες:Έγγραφα για μεταθέσεις / απο¬ 
σπάσεις στρατευμένων αθλητών, καθώς και παροχή 
διευκολύνσεων συμμετοχής σε προπονήσεις και αγώνες 
σωμάτων ενόπλων δυνάμεων ή εργαζομένων αθλητών, 
σπουδαστών, μαθητών, προπονητών, διαιτητών και κρι¬ 
τών. 

Β. Στους Προϊσταμένους των Τ μημάτων της Διεύθυν¬ 
σης Επαγγελματικού Αθλητισμού και Επαγγελμάτων 
Αθλητισμού και στους νόμιμους αναπληρωτές τους, με¬ 
ταβιβάζουμε το δικαίωμα να υπογράφουν με «Εντολή 
Υφυπουργού» αποφάσεις, έγγραφα και λοιπές διοικη¬ 
τικές πράξεις, που αφορούν σε θέματα αρμοδιότητάς 
τους και εκδίδονται σύμφωνα με τις κείμενες διατάξεις 
ως εξής: 

1. Προπαρασκευαστικά, υπομνηστικά και διαβιβαστι¬ 
κά έγγραφα, καθώς και εκείνα με τα οποία ζητούνται 
ή δίνονται πληροφορίες για την ορθή εφαρμογή των 
νόμων ή ανακοινώνονται ή κοινοποιούνται αποφάσεις 
της Υπηρεσίας και του Γ.Γ.Α. 

2. Έγγραφα με διαδικαστικό περιεχόμενο, σχετικό με 
την αναζήτηση στοιχείων. 

3. Πράξεις κατάθεσης εγγράφων στο Αρχείο εφόσον 
έχει τελειώσει η αλληλογραφία. 

4. Έγγραφα προπαρασκευαστικού και πληροφοριακού 
χαρακτήρα. 

δ.Έγγραφα παροχής πληροφοριών εντός του κύκλου 
των αρμοδιοτήτων των Τμημάτων. 

Γ. Στους Προϊσταμένους των Τ μημάτων της Διεύθυν¬ 
σης Άθλησης για Όλους, Προβολής, Ανάπτυξης Αθλητι¬ 
σμού και Διατροφής και στους νόμιμους αναπληρωτές 
τους, μεταβιβάζουμε το δικαίωμα να υπογράφουν με 
«Εντολή Υφυπουργού» αποφάσεις, έγγραφα και λοιπές 
διοικητικές πράξεις, που αφορούν σε θέματα αρμοδι¬ 
ότητάς τους και εκδίδονται σύμφωνα με τις κείμενες 
διατάξεις ως εξής: 

1. Προπαρασκευαστικά, υπομνηστικά και διαβιβαστι¬ 
κά έγγραφα, καθώς και εκείνα με τα οποία ζητούνται 
ή δίνονται πληροφορίες για την ορθή εφαρμογή των 
νόμων ή ανακοινώνονται ή κοινοποιούνται αποφάσεις 
της Υπηρεσίας και του Γ.Γ.Α. 

2. Έγγραφα με διαδικαστικό περιεχόμενο, σχετικό με 
την αναζήτηση στοιχείων. 

3. Πράξεις κατάθεσης εγγράφων στο Αρχείο εφόσον 
έχει τελειώσει η αλληλογραφία. 

4. Έγγραφα προπαρασκευαστικού και πληροφοριακού 
χαρακτήρα. 

5/Εγγραφα παροχής πληροφοριών εντός του κύκλου 
των αρμοδιοτήτων των Τμημάτων. 

Γ1. Στον Προϊστάμενο και το νόμιμο αναπληρωτή του 
Τμήματος Σχεδιασμού, παρακολούθησης και Ελέγχου 
προγραμμάτων Αθλησης για Όλους: Την πρόταση, κα¬ 
τόπιν επεξεργασίας, για την έκδοση οικονομικών επιχο¬ 
ρηγήσεων, που αφορούν την υλοποίηση προγραμμάτων 
άθλησης για όλους. 

Δ. Στους Προϊσταμένους Τμημάτων της Διεύθυνσης 
Τεχνικών Υπηρεσιών και στους νόμιμους αναπληρωτές 
τους μεταβιβάζουμε το δικαίωμα να υπογράφουν με 
«Εντολή Υφυπουργού» αποφάσεις, έγγραφα και λοιπές 
διοικητικές πράξεις, που αφορούν σε θέματα αρμοδι- 
ότητάς τους και εκδίδονται σύμφωνα με τις κείμενες 
διατάξεις ως εξής: 

1. Έκδοση κάθε φύσεως βεβαιώσεων και πιστοποιη¬ 
τικών που απορρέουν από τις αρμοδιότητες του κάθε 
Τ μήματος. 

2. Τοποθέτηση εγγράφων στο αρχείο μετά από αιτι¬ 
ολογημένη επισημειωματική εγγραφή. 

Δ1. Στους προϊσταμένους του Τμήματος Κατασκευ¬ 
ής Αθλητικών Έργων (Διευθύνουσα τα έργα Υπηρεσία) 
και των Μελετών Αθλητικών Έργων (Διευθύνουσα τις 
μελέτες Υπηρεσία) την έκδοση πιστοποιητικών για την 
αναβάθμιση εργοληπτικών και μελετητικών πτυχίων. 

Ε. Στον Προϊστάμενο του Αυτοτελούς Τμήματος Δι¬ 
οίκησης Ανθρώπινου Δυναμικού Τομέα Αθλητισμού και 
στο νόμιμο αναπληρωτή αυτού μεταβιβάζουμε το δικαί¬ 
ωμα να υπογράφει με «Εντολή Υφυπουργού» αποφάσεις, 
έγγραφα και λοιπές διοικητικές πράξεις, τα οποία εκ- 
δίδονται σύμφωνα με τις κείμενες διατάξεις και αφο¬ 
ρούν σε θέματα αρμοδιότητάς του, σε μονίμους και με 
σχέση εργασίας ιδιωτικού δικαίου αορίστου χρόνου 
υπαλλήλους της Γενικής Γραμματείας Αθλητισμού, σε 
υπαλλήλους του οικείου Τμήματος και του Αυτοτελούς 
Τμήματος Πληροφορικής Τομέα Αθλητισμού, σε υπαλ¬ 
λήλους των εποπτευομένων από τη Γ ενική Γ ραμματεία 
Αθλητισμού Νομικών Προσώπων που δεν έχουν δική 
τους υπηρεσιακή μονάδα να επιλαμβάνεται των θεμά¬ 
των αυτών, καθώς και σε υπαλλήλους που υπηρετούσαν 
στη Γ ενική Γ ραμματεία Αθλητισμού και με την έναρξη 
ισχύος του Π.δ. 104/2014 τοποθετήθηκαν σε οργανικές 
μονάδες του ΥΠ.ΠΟ.Α., ως εξής: 

1. Μέριμνα για την έκδοση πράξεων προαγωγής υπαλ¬ 
λήλων. 

2. Μέριμνα για την έκδοση αποφάσεων αλλαγής μι- 
σθολογικού κλιμακίου κατά τις ισχύουσες διατάξεις του 
μισθολογίου των υπαλλήλων. 

3. Έγγραφα σχετικά με διαδικαστικές ενέργειες διορι¬ 
σμού, πρόσληψης, λύσης υπαλληλικής σχέσης, τοποθέ¬ 
τησης, μετακίνησης, απόσπασης, μετάταξης και μετα¬ 
φοράς του με οποιαδήποτε σχέση προσωπικού και των 


εποπτευομένων από τη Γ ενική Γ ραμματεία Αθλητισμού 
Νομικών Προσώπων, που δεν έχουν δική τους υπηρεσι¬ 
ακή μονάδα για να επιλαμβάνεται των θεμάτων αυτών. 

4. Απαντήσεις σε αιτήματα υπαλλήλων. 

5. Πιστοποιητικά και βεβαιώσεις για την υπηρεσιακή 
ή μισθολογική κατάσταση των υπαλλήλων. 

6. Μέριμνα για την έκδοση πράξεων μονιμοποίησης 
υπαλλήλων. 

7. Έγγραφα και πράξεις που αναφέρονται στη μισθο- 
λογική κατάσταση και εξέλιξη του προσωπικού. 

8. Μέριμνα για την έκδοση αποφάσεων προσαύξη- 
σης μισθού με τα επιδόματα χρόνου υπηρεσίας και 
σπουδών και με λοιπά επιδόματα, των υπαλλήλων της 
Γενικής Γραμματείας Αθλητισμού και των υπαλλήλων 
του οικείου Τμήματος. 

9. Χορήγηση κανονικών αδειών και αδειών απουσίας 
σε υπαλλήλους του οικείου Τμήματος. 

10. Αποφάσεις χορήγησης αδειών με ή χωρίς αποδο¬ 
χές, κύησης, λοχείας, ανατροφής, ειδικές άδειες στους 
με οιαδήποτε σχέση εργασίας υπαλλήλους. 

11. Χορήγησης ειδικής άδειας απουσίας για συμμετο¬ 
χή σε Εξετάσεις Εκπαιδευτικών Ιδρυμάτων, στους με 
οιαδήποτε σχέση εργασίας υπαλλήλους. 

12. Αποφάσεις χορήγησης αναρρωτικών αδειών σε 
όλους τους υπαλλήλους καθώς και τα έγγραφα παρα¬ 
πομπής των υπαλλήλων σε υγειονομική εξέταση για 
λόγους ασθένειας. 

13. Εγκρίσεις τοποθέτησης στα Προσωπικά Μητρώα 
των υπαλλήλων, αποφάσεων και λοιπών εγγράφων. 

14. Υπηρεσιακές ταυτότητες των υπαλλήλων της Γ ε¬ 
νικής Γ ραμματείας Αθλητισμού και των υπαλλήλων του 
οικείου Τμήματος. 

15. Αποφάσεις έγκρισης και καθορισμού μειωμένου 
ωραρίου εργασίας των με οποιαδήποτε σχέση εργασίας 
υπαλλήλων. 

16. Πράξεις χορήγησης ειδικών αδειών και αδειών δι¬ 
ευκολύνσεων του Υπαλληλικού Κώδικα στους με οποια¬ 
δήποτε σχέση εργασίας υπαλλήλους. 

17. Μέριμνα για την έκδοση πράξεων καθορισμού απο¬ 
ζημίωσης σε περιπτώσεις λύσης της υπαλληλικής σχέ¬ 
σης υπαλλήλων με σχέση εργασίας ιδιωτικού δικαίου 
αορίστου χρόνου. 

18. Αποστολή συγκεντρωτικού καταλόγου νεοδιορι- 
σθέντων υπαλλήλων της Γενικής Γραμματείας Αθλη¬ 
τισμού και των εποπτευομένων ΝΠΔΔ, που είναι υπό¬ 
χρεοι να παρακολουθήσουν προγράμματα εισαγωγικής 
εκπαίδευσης. 

19. Δημοσίευση αποφάσεων, περιλήψεων αποφάσεων 
και πράξεων της Γ ενικής Γ ραμματείας Αθλητισμού και 
του οικείου Τμήματος που δημοσιεύονται στην Εφημε¬ 
ρίδα της Κυβερνήσεως και στον ημερήσιο τύπο. 

20. Προπαρασκευαστικά, υπομνηστικά και διαβιβαστι¬ 
κά έγγραφα, καθώς και εκείνα με τα οποία ζητούνται 
ή δίνονται πληροφορίες για την ορθή εφαρμογή των 
νόμων ή ανακοινώνονται ή κοινοποιούνται αποφάσεις 
της υπηρεσίας. 

21. Μέριμνα για την έκδοση πράξεων και αποφάσεων 
μετακίνησης εκτός έδρας των Ειδικών Συμβούλων και 
Συνεργατών, των μετακλητών και αποσπασμένων υπαλ¬ 
λήλων στα Γ ραφεία Υφυπουργού και Γ ενικού Γ ραμμα- 
τέα Αθλητισμού, καθώς και των εποπτευομένων από τη 
Γ.Γ.Α. νομικών προσώπων που δεν έχουν δική τους υπη¬ 
ρεσιακή μονάδα να επιλαμβάνεται των θεμάτων αυτών. 

22. Εγκρίσεις και έγγραφα ορισμού υπαλλήλων του 
οικείου Τμήματος για συμμετοχή ή παρακολούθηση 
σεμιναρίων, συνεδρίων, εκπαιδευτικών προγραμμάτων 
εντός του κύκλου αρμοδιοτήτων του οικείου Τμήματος, 
καθώς και σχετικές εγκρίσεις αδειών απουσίας. 

ΣΤ. Στον Προϊστάμενο του Αυτοτελούς Τμήματος Πλη¬ 
ροφορικής Τομέα Αθλητισμού και στο νόμιμο αναπλη¬ 
ρωτή αυτού μεταβιβάζουμε το δικαίωμα να υπογράφει 
με «Εντολή Υφυπουργού» αποφάσεις, έγγραφα και λοι¬ 
πές διοικητικές πράξεις, τα οποία εκδίδονται σύμφωνα 
με τις κείμενες διατάξεις και αφορούν σε θέματα αρ- 
μοδιότητάς του, ως εξής: 

Ι.Έγγραφα ορισμού υπαλλήλων του οικείου Τμήματος 
για συμμετοχή ή παρακολούθηση σεμιναρίων, συνεδρί¬ 
ων, εκπαιδευτικών προγραμμάτων εντός του κύκλου αρ¬ 
μοδιοτήτων του οικείου Τμήματος, καθώς και σχετικές 
εγκρίσεις αδειών απουσίας. 

2. Πράξεις ορισμού υπαλλήλων του οικείου Τμήματος, 
ως υπευθύνων, Πληροφορικής και Επικοινωνιών για θέ¬ 
ματα που αφορούν τη Γ.Γ.Α. 

3/Εγγραφα και εισηγήσεις προς την αρμόδια Οικο¬ 
νομική Υπηρεσία για θέματα προμηθειών, συμβάσεων, 
ανανέωσης και τροποποίησης συμβάσεων, αδειών χρή¬ 
σεων προγραμμάτων και ανανέωση αυτών στα πλαίσια 
αρμοδιότητας του οικείου Τμήματος. 

4. Έγγραφα ορισμού υπαλλήλων της Γ.Γ.Α., για παρα¬ 
κολούθηση εκπαιδευτικών προγραμμάτων πληροφορι¬ 
κής και επικοινωνιών. 

5. Εγκρίσεις και έγγραφα ορισμού υπαλλήλων του 
οικείου Τμήματος για συμμετοχή ή παρακολούθηση 
σεμιναρίων, συνεδρίων, εκπαιδευτικών προγραμμάτων 


εντός του κύκλου αρμοδιοτήτων του οικείου Τμήματος, 
καθώς και σχετικές εγκρίσεις αδειών απουσίας. 

Αρθρο 7 

Τελικές διατάξεις. 

1. Σε περίπτωση απουσίας ή κωλύματος Προϊσταμέ¬ 
νου Οργανικής Μονάδας επιπέδου Δ/νσης της Γενικής 
Γραμματείας Αθλητισμού, τις αρμοδιότητες αυτού ασκεί 
ο νόμιμος αναπληρωτής αυτού, ήτοι ο ανώτερος κατά 
βαθμό Προϊστάμενος των υποκειμένων οργανικών μονά¬ 
δων, εφόσον ανήκει σε κλάδο του οποίου οι υπάλληλοι 
προβλέπεται ότι μπορούν να προΐστανται σύμφωνα με 
τις οικείες οργανικές διατάξεις και επί ομοιοβάθμων 
ο προϊστάμενος που έχει ασκήσει περισσότερο χρόνο 
καθήκοντα προϊσταμένου. 

2. Σε περίπτωση απουσίας ή κωλύματος Προϊσταμένου 
Οργανικής Μονάδας επιπέδου Τ μήματος ή Αυτοτελούς 
Τ μήματος της Γ ενικής Γ ραμματείας Αθλητισμού, τις αρ¬ 
μοδιότητες αυτού ασκεί ο νόμιμος αναπληρωτής αυτού, 
ήτοι ο ανώτερος κατά βαθμό υπάλληλος που υπηρετεί 
στην ίδια οργανική μονάδα, εφόσον ανήκει σε κλάδο 
του οποίου οι υπάλληλοι προβλέπεται ότι μπορούν να 
προΐστανται σύμφωνα με τις οικείες οργανικές διατά¬ 
ξεις και επί ομοιοβάθμων αναπληρώνει ο υπάλληλος 
που έχει περισσότερο χρόνο στο βαθμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Οκτωβρίου 2015 

Ο ΥΦΥΠΟΥΡΓΟΣ 

ΣΤΑΥΡΟΣ ΚΟΝΤΟΝΗΣ 

